Ralf Fücks ble født 3. august 1951 i Edenkoben, en by i delstaten Rheinland-Pfalz. Han studerte samfunnsvitenskap, økonomi og historie, og var med i studentbevegelsen i Heidelberg og Bremen. I 1973 ble han utvist fra Universitetet i Heidelberg som en av tre ledere i okkupasjonen av rektoratet, våren 1972. Etter å ha fullført studiene arbeidet han først som foreleser ved Universität Bremen, og deretter som foreleser i voksenopplæring.